Občianske združenie ZDRAVÝ DOMOV ul. Príjazdová č.6, Hrboltová, IČO: 42223075

Občianske združenie RADIČINA ,ul. Príjazdová č.6, Hrboltová, IČO:42058716

Výbor MsčHrboltová ,ul.Potočná 112, Ružomberok - Hrboltová
-------------------------------------------------------------------------------------------------

**Titl.**

**Ministerstvo životného prostredia SR**Sekcia environmentálneho hodnotenia a riadenia
Odbor environmentálneho posudzovania **námestie Ľ. Štúra 1
 812 35 Bratislava**

v Hrboltovej 7.12.2014

**Pripomienky občanov k zmene navrhovanej činnosti - navýšeniu výroby „PROJEKT 2000 v Mondi SCP, a.s. Ružomberok“**

zastúpených OZ Zdravý domov , OZ Radičina,Výbor Msč Hrboltová
**vo veci
zápachu z ČOV Hrboltová,kvality ovzdušia a životného prostredia v MsčHrboltová**

Situácia na ČOV Hrboltová je neúnosná – obťažujúci zápach sa v poslednom období znásobil, o čom svedčia výsledky Zmyslového monitoringu občanov Hrboltovej ,volania občanov na Zelenú linku MONDI a Zelenú linku Ružomberok ako i sťažnosti občanov podané na Slovenskú inšpekciu ŽP v Žiline .

Tiež bolo zistené, že v ovzduší MsčHrboltová sa nachádzaju vo vysokých koncentráciách nebezpečné škodlivé latky napr. ClO 2 , ktoré sa používajú pri bielení buničiny a pri prevádzke čistiarní odpadových vôd a tiež plyny NH3 a H2S / vid priloha č. 1 –Technická správa o stanovení imisných koncentrácií vybraných látok v ovzduší Msč Hrboltová č.T/2080/14/01 /.

Občania svoju nespokojnosť vyjadrili aj v petícii „Proti zápachu z ČOV „ ,ktorej vlastníkom je MONDI SCP a.s. Ružomberok , zo dňa 8.3.2014 /podpisaných 90% občanov Msč / , ktorou vyzvali majiteľov ČOV prostrednictvom prezidenta MONDI SCP a.s., na prijatie opatrení proti zápachu z ČOV .Nič sa však nezlepšilo ,stav sa ešte zhoršil.

MONDI SCP a.s. deklaruje investície do ČOV Hrboltová ,ako aj snahu o odstránenie zápachu ,ale výsledok sa zatiaľ nedostavil , zrejme preto ,že ČOV je technologicky zastaralá, bez moderného operačného a monitorovacieho systému,čo potvrdzujú časté poruchy a havárie ,na ktoré podľa zápachu upozorňujú len občania .To znamená ,že chýba komplexný informačný systém o činnosti technologického procesu čistenia , ich porúch. Neexistuje ,alebo nefunguje interný monitorovací systém vzniku porúch a zápachu .

 Aj podľa prof.Drtila,ktorý prednášal o ČOV je zvýšený zápach spôsobený **nedostatočnou kapacitou ČOV** na súčasnú výrobnú produkciu,pretože pokiaľ by procesy čistenia prebiehali štandardne, tak by nevznikal taký silný zápach a štípanie očí .

V tejto situácii ,v súvislosti s existujúcim stavom ČOV ako aj so žiadosťou MONDI SCP a.s. o navýšenie výroby **„PROJEKT 2000 v Mondi SCP, a.s. Ružomberok“ ,**ktoré priamo negatívne ovplyvní prevádzku ČOV Hrboltová

**Vyzývame**

príslušné štátne orgány ,Ministerstvo ZP ,aby si plnilo svoju povinnosť hájilo právo občanov na priaznivé životné prostredie .

**Občania MsčHrboltová majú k projektu „PROJEKT 2000 v Mondi SCP, a.s. Ružomberok“ nasledovné pripomienky :**

1.vykonať nezávislý audit súčasnej technológie ČOV nezávislou organizáciou a až na základe neho rozhodnúť o navýšení výroby

2.porovnať technológiu ČOV s najmodernejšími trendami vo svete a stanoviť termín realizácie modernizácie ČOV

3.modernizovať technológiu ČOV tak ,aby nedochádzalo k voľnému unikaniu škodlivých látok do ovzdušia

4.vybudovať vnútorný operačný monitorovací systém zápachu v ČOV

5.vybudovať modernú ON LINE monitorovaciu stanicu v Msč Hrboltová

6.prešetriť prítomnosť nebezpečných škodlivých látok v ovzduší Hrboltovej
7.požiadať SIŽP o prehodnotenie emisných limitov v ČOV

8. v zmysle platnej legislatívy je pre túto žiadosť nutné vypracovať EIA  aj v kontexte s  ČOV Hrboltová

Prilohy :

Príloha č.1 - Technická správa č.T/2080/14/01 /

Občianske združenie ZDRAVÝ DOMOV ...................................

Občianske združenie RADIČINA...........................................

Výbor Msč Hrboltová.....................................